|  |  |  |  |
| --- | --- | --- | --- |
| **Kráľovstvo Južných Sasov*staroangl. Sūþseaxna rīce***

|  |  |  |
| --- | --- | --- |
| ← Británia (provincia) ← Haestingas | **477 – 825** | Wessex → |

 |
| **Geografia**

|  |
| --- |
| Mapa štátu Británia okolo roku 800 |

 |
| Hlavné mesto | Chichester, Selsey (sídlo juhosaského biskupstva) |
| **Obyvateľstvo** |
| Národnostné zloženie | Anglosasi |
| Jazyky | staroangličtina (*Ænglisc*) |
| Náboženstvo | staroanglosaské (pohanské) (pred 7. stor.), katolícke (po 7. stor.) |
| **Štátny útvar** |
| Štátne zriadenie | dedičná monarchia |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Británia (provincia) | Británia (provincia) |
| Haestingas | Haestingas |

 | **Nástupnícke štáty:**

|  |  |
| --- | --- |
| Wessex | Wessex |

 |

 |

**Sussex** (staroangl. Sūþseaxna rīce, tj. **kráľovstvo Južných Sasov**, angl. *Kingdom of the South Saxons*) bolo jedným zo siedmich anglosaských kráľovstiev, jeho hranice sa čiastočne zhodujú s pôvodným britonským kráľovstvom Regnensov a neskorším grófstvom Sussex.

História
--------

Podľa *Anglosaskej kroniky* sa v roku 477 vylodilo vojsko pod vedením Ælly v mieste nazývanom *Cymenes ora* a porazilo miestnych obyvateľov. Je zaznamenaná aj ďalšia bitka na mieste *Mearcredes burne* v roku 485 a v roku 491 vyplienil Ælla so svojim synom Cissom hrad Pevensey a pobil všetkých jeho obyvateľov. Ælla je popisovaný Bedom Ctihodným ako prvý vodca, ktorý držal „*impérium*" alebo nadvládu nad inými anglosaskými kráľovstvami, ale konkrétne dáta nemusia byť úplne presné, pretože jeho text bol napísaný o niekoľko storočí neskôr.

Až do roku 607 neexistujú záznamy o Sussexe. V tomto roku sa stretol wessexský kráľ Ceolwulf s Južnými Sasmi. V roku 681 sa sv. Wilfrid z Yorku na svojej púti z Northumbrie zastavil v Sussexe, aby si tu oddýchol a zostal tu až do roku 686 a obrátil jeho obyvateľov na kresťanstvo. Podľa Bedy Ctihodného bol kráľ Æthelwealh už skôr pokrstený v Mercii. Tento kráľ neskôr venoval Wilfridovi pôdu pre založenie opátstva v Selsey, ktoré sa stalo sídlom biskupov Južných Sasov a existovalo až do roku 1075.

Krátko nato bol ale kráľ Æthelwealh zavraždený a kráľovstvo bolo vyplienené wessexským princom Cædwallom. Ten bol ale vyhnaný dvoma šľachticmi Berthunom a Andhunom, ktorí sa ujali vlády v kráľovstve. V roku 686 sa Sussex zúčastnil v útoku na Kent, ale po neúspechu ich územie prešlo pod správu Wessexu.

Údaje o ďalšom období sú už len útržkovité. Na počiatku 8. storočia existuje niekoľko listín vydaných kráľom Nothhelmom, ale ich presný dátum nemusí byť presný. V roku 825 sa Sussex podrobil wessexskému kráľovi Ecgberhtovi a bol ovládnutý kráľovstvom Wessex. Zdá sa, že o niečo neskôr bol spravovaný spolu s Kentom.

V roku 1009 hral dôležitú rolu v politike krajiny Wulfnoth Cild, správca Sussexu. Plavba loďou, ktorej bol veliteľom, dopadla katastrofálne. Lode sa v búrke dostali na pobrežie a jeho muži ich spálili, čo znamenalo skazu anglického loďstva. V roku 1011 Sussex spolu s väčšou časťou južného Anglicka ovládli Dáni. Wulfnoth bol otcom Godwina, ktorý bol vymenovaný v roku 1020 grófom z Wessexu. Po jeho smrti bol jeho nasledovníkom jeho syn Harold Godwinson (neskorší kráľ Harold II.).

Iné projekty
------------

Commons
* Spolupracuj na Commons Commons ponúka multimediálne súbory na tému **Sussex (kráľovstvo)**

Zdroj
-----

* *Tento článok je čiastočný alebo úplný preklad článku Sussex (království) na českej Wikipédii.*